PSOE i PP no accepten esmenes sobre el 5% i la unitat de la llengua - Indymedia Barcelona\nPSOE i PP no accepten esmenes sobre el 5% i la unitat de la llengua\nper gjik\t 13 des 2005\nAvui comença a treballar la ponència de l'estatut valencià\nAvui ha començat a treballar la ponència de l'estatut del País Valencià que discuteix les esmenes que s'han presentat al text (en Pdf). Els partits minoritaris es mostren pessimistes; no creuen que el PSPV estigui disposat a afegir a l'estatut les peticions perquè es reconegui la unitat de la llengua o es rebaixi el llindar electoral del 5%. De fet, socialistes i populars han dit que estan disposats a acceptar esmenes, però no aquestes.\nEl portaveu del PP a les Corts Valencianes, Serafín Castellano, ha assegurat que les esmenes que puguin acceptar PP i PSOE no afectaran la base de l'acord a què van arribar totes dues formacions sobre el text. Tots dos partits aprovaran en ponència les setze esmenes que van pactar. La ponència es reuneix a porta tancada i està formada per onze membres (a la foto) escollits des de la Comissió Constitucional del Congrés espanyol.\nRe: PSOE i PP no accepten esmenes sobre el 5% i la unitat de la llengua\nper jo. l'absolut\t 13 des 2005\nEl tema del 5% es un dels atacs més greus a la feble democràcia que tenim que he vist mai. Democràcia es, per definició, govern de tothom, concurrència de gent, moviments, idees i partits. Ara volen imposar una pseudo-democràcia gestionada per una oligarquía de partits en els que no es possible ni tan sols escollir candidat democràticament.\nAquesta voluntat de poder olàrquic, quasi absolutista, també es manifesta en el tema de la llengua, en la intolerància envers a allò diferent, en la prepotència del poderós, en la aniquilació, si és posible, de tot allò que fa nosa al somni absolutista.


GENERAL - Club Rocabruna, Inauguració del curs 2019/2020\nVols divertir-te? Vine a la Inauguració del curs del Club Rocabruna amb la Fira Familiar al Parc Central de Girona\n22 de Sep 2019 de 11:30h a 14:00h\nEn primer lloc, des de l'Associació Rocabruna volem donar-vos la benvinguda al nou curs 2019-2020. Esperem que hàgiu gaudit de les vacances de l'estiu amb tota la família i comenceu el curs amb forces renovades.\nCom molts de vosaltres ja sabreu, aquest diumenge 22 de setembre, farem la Inauguració del curs amb la Fira Familiar al Parc Central de Girona, darrere l'estació de tren, de 11.30h a 14h. Es tracta d'una activitat oberta a totes les famílies de la ciutat, més enllà de les que tenen filles associades del Club o alumnes de Les Alzines. En aquest sentit, us animem a fer-hi un passeig en família, amb amics, etc. i gaudir de les diverses activitats que hi podreu trobar.\nLa Fira consistirà en un matí de jocs, on els nens/es puguin gaudir i aprendre a través de diferents activitats d’habilitat, punteria, maquillatge, dansa, esport, música, bombolles gegants, piscina de boles, etc. I com a cloenda, es realitzarà un SORTEIG. Al llarg de tot el matí hi haurà instal·lats dos punts d'informació, a l'entrada i sortida de la Fira, on podreu preguntar sobre les activitats i objectius de la Fira i de l'Associació en general.\nSimultàniament a les activitats per a petits i adolescents, a la Fira, hi haurà una zona de bar on es vendran refrescos, patates xips, tapes d’olives, galetes, gelats, etc. També hi haurà música ambiental. Al costat del bar, s'habilitarà una zona de jocs per als més petits, per tal que els pares pugueu descansar una estona. A les 12:30h, al mateix emplaçament de la fira, tindrà lloc una classe oberta de "zumba" per a tothom que s'hi vulgui afegir.\nAra que encara fa bon temps, pot ser una oportunitat de passar un matí agradable i divertit en família. A més, les mateixes associades del club van col·laborar al llarg del 3r trimestre del curs passat, amb entusiasme, en la preparació de les activitats. Ben segur que els farà il·lusió que les seves amigues i companyes en gaudeixin.


Miramelsmots: Cares cares\nMolt bo aquest apunt, Núria. Jo que estava ja una mica tipa de veure cares, aquesta nova visió m'ha semblat més divertida. Tens raó a l'hora de donar el condol als fanals. Sobre el vot, jo encara li estic donant voltes a la qüestió.\n21 de maig de 2011 a les 0:21\nMarga...gràcies bonica!...Pobres fanals, segur que algun sortiria corrents, indignat!...Jo el vot al meu poble el tinc clar...votaré una opció que no guanyarà però que crec que és la millor i la que ho faria més bé si aconseguís governar!...un petonàs!\n... i cares amb molt de morro.\nVigilem nosaltres, els ciutadans, que no fem de caracul, que segons el diccionari significa: "Marrà o ovella de la raça caracul". Que no ens portin a pasturar!\n21 de maig de 2011 a les 18:59\nAlbert...tens tota la raó!...Sempre que puc intento que no em pasturin!...ha,ha,ha...\n22 de maig de 2011 a les 10:21\nD'aquestes cares en pot sortir un bon recull. Vaig a passar-li nota a un que sé que li agraden aquestes coses. :-)\n23 de maig de 2011 a les 11:56\nVíctor...gràcies per llegir-lo ...i, sobretot, gràcies per la teva immensa tasca per embellir la nostra magnífica llengua!\n23 de maig de 2011 a les 12:55


Caos a la presó: Un pres apallissa 3 funcionaris i un altre cala foc a la cel·la\nEl CSIF denuncia l'agressió a tres funcionaris en el CP Brians 2 | ACN\nTot va començar quan un intern es va posar molt violent en saber la sanció que havia de complir en una presó catalana\nper Fran Volpi 23/11/2021 10:53h\nUn treball de risc pels funcionaris. Els fets es remunten al matí del passat dilluns 22 de novembre, quan intern del Centre Penitenciari Brians 2 (Barcelona), va ser informat de la sanció que havia de complir.\nEn aquell moment, el pres es va deixar emportar pel nerviosisme i va començar a cridar desesperadament, arribant a agredir tres funcionaris. A més, un altre intern va calar foc a la seva cel·la.\nPuntades i cops de puny\nUn funcionari de la presó va intentar separar l'intern perquè no alterés la convivència del recinte, però aquest va propinar-li un cop de puny al braç.\nEl treballador va activar un codi 1 per pertorbació de l'ordre, però ja era massa tard. El pres el va fer caure a terra i el va agredir amb puntades en el cos, i poc més va poder fer una funcionària que va vindre en senyal d'ajuda, ja que també va ser víctima de les agressions de l'intern.\nSeguidament, l'home pres va enfilar-se cap al quart de neteja i va partir un pal d'escombra per la meitat per acovardir als caps del mòdul, fent que arribi una tercera funcionària per intentar reduir-lo, tot i que també va resultar agredida, però en menor mesura que els seus companys.\nSegons la Central Sindical Independent i de Funcionaris (CSIF), «l'intern és un inadaptat regimental. En 15 mesos de presó acumula 20 parts disciplinaris, 8 per pertorbacions de l'ordre, 3 per intervenció d'objectes prohibits i altres que es reparteixen entre incendis i/o autolesions. És una ironia haver-li salvat la vida i després rebre aquest agraïment», ha indicat recriminant la mala gestió enfront dels fets.\nLa cosa no va acabar aquí\nEls presos no dan donar treva, i uns minuts més tard, un altre intern va calar foc a la seva cel·la, provocant que la plantilla de treballadors del DERT i els serveis mèdics hagin de salvar-li la vida.\nEl Centre Penitenciari Brians 2 es troba en un moment molt complicat, fent referència a la situació sanitària que ha provocat la suspensió d'activitats, l'aïllament de mòduls o el confinament d'interns, entre altres conseqüències.\nMàxima duresa per als agressors\nEl CSIF ha denunciat l'agressió dels fets i ha exigit la dotació de més efectius al centre.\nEl Sindicat ha reclamat la màxima duresa per als agressors, el reconeixement dels funcionaris penitenciaris com a autoritat, el compliment taxatiu del protocol d'agressions, i que totes les incidències d'aquesta classe siguin posades en coneixement de l'autoritat judicial pertinent.\nA més, ha exigit la derogació immediata de la circular 2/2021, «que protegeix l'agressor i que tant de mal està causant als treballadors penitenciaris».\nÚltima hora Última hora Successos Última hora Barcelona\nEls Bombers ajuden un conductor que havia quedat atrapat sota un pont a Coma-ruga\nUn ferit lleu en un accident de cotxe a Segur de Calafell


L'últim capítol de la trilogia - Empordà\nL'últim capítol de la trilogia\nEspanyol i Barça es veuen avui les cares per tercera vegada en 11 dies en la tornada dels vuitens de Copa, amb avantatge blaugrana (4-1 del Camp Nou), i buscant un clima més cordial\nBARCELONA | EFE/DDG 13.01.2016 | 06:30\nGalca i Luis Enrique van fotografiar-se ahir plegats.\nL'Espanyol i el Barcelona repeteixen aquesta nit per tercera vegada, a partir de les 21.00 hores al rebatejat RCD?Stadium i en la tornada dels vuitens de la Copa del Rei, un derbi que ve marcat per la crispació des del primer duel de Lliga entre tots dos equips i que no va cessar en l'anada del torneig, ara fa una setmana.\nLes declaracions de diversos protagonistes, blanc-i-blaus i blaugranes, i la tensió viscuda sobre la gespa i en el túnel de vestidors, auguren un matx amb molta tensió. En les últimes hores, les dues entitats han intentat refredar l'ambient per tornar a la normalitat, sobretot en l'àmbit extraesportiu.\nEn l'aspecte purament futbolístic, el tercer capítol d'aquesta sèrie de derbis es presenta clarament favorable al Barça. Els de Luis Enrique van signar un 4-1 en el duel d'anada que deixa, sobre el paper, molt poques opcions de remuntar per als de Constantin Galca. El tècnic de l'Espanyol comunicarà la llista de convocats avui. El tècnic romanès, de tota manera, ja va avançar ahir que realitzarà canvis. Galca no va acabar satisfet de l'actitud d'alguns dels seus jugadors en l'últim partit de Lliga contra l'Eibar. A més, el vestidor reconeixia cert desgast físic després de l'acumulació de jornades.\nEl migcampista senegalès Pape Diop i el migcampista paraguaià Hernán Pérez són baixa segura per sanció. Víctor Sánchez i José Alberto Cañas segueixen lesionats i tampoc jugaran. Podria tornar als plans de Galca el central Álvaro González. D'una altra banda, el romanès no va revelar si apostarà pel porter italià Bardi o pel gironí Pau López.\nEn tot cas, el tercer episodi de la sèrie consecutiva de derbis promet. Després de l'intercanvi de declaracions un cop acabat el 0-0 de la Lliga, de la trifulga al túnel de vestidors de l'anada copera i de les acusacions de duresa en el partit de la Lliga, Barça i Espanyol tornen a mesurar-se després del 4-1 aconseguit pels blaugranes a l'anada.\nAl bàndol visitant, no podrà jugar Luis Suárez, suspès amb dos partits pels incidents que es van produir en el túnel i que va recollir l'àrbitre en l'acta. Luis Enrique segurament reservarà alguns dels seus titulars, un d'ells Gerard Piqué, també al centre de la polèmica. El tècnic blaugrana, escollit millor entrenador mundial de l'any, haurà de buscar solucions, sobretot a la baixa de Suárez, cosa que li obre la porta que Arda Turan pugui actuar com a atacant.\nI és que des que es va produir la lesió de Messi, la presència del trident atacant és innegociable i les seves grans actuacions, i també els gols anotats, abonen aquesta tesi. L'alineació presentada davant el Granada el cap de setmana passat ofereix pistes sobre els plans de l'entrenador. Tornarà Ter Stegen a la porta mentre que en l'eix defensiu, Bartra podria acompanyar Mascherano. Alves, suplent contra els andalusos a favor d'Aleix Vidal, tornarà al lateral dret, mentre que Adriano o Mathieu podrien donar descans a Alba.\nAl mig del camp, Busquets tornarà a dur la batuta. A?les altres dues posicions opten Rakitic, Sergi Roberto i Iniesta. Davant, Messi i Neymar són segurs i Arda té opcions per acompanyar-los. Luis Enrique, fins i tot, podria pensar en Aleix Vidal per donar més profunditat a la banda dreta. Variar el dibuix, en canvi, sembla una solució força menys probable.


Bartomeu va treure més de 10.000 vots d’avantatge a Laporta en els últims comicis per a la presidència del Barça\nLes eleccions van premiar els resultats d’una temporada en què el Barça va aconseguir el triplet\n14 de de gener del 2021. Actualitzada 15 de de gener del 2021 a les 11:08\nEn les últimes eleccions del FC Barcelona, les de l’any 2015, Josep Maria Bartomeu va ser elegit com el 40è president de l’entitat blaugrana. El que va dimitir el mes d’octubre passat va arrasar a les urnes, amb el 54,63% dels vots (25.823) contra el 33,03% (15.615) de Joan Laporta.\nLa participació en aquesta edició va resultar notable, amb un 43,12% dels socis (47.270 vots), tot i que inferior a la dels dos comicis anteriors.\nEls altres dos candidats que es van quedar enrere en la cursa electoral van ser Agustí Benedito, que va aconseguir únicament 3.386 vots (7,16%), mentre que Toni Freixa va rebre 1.750 vots (3,7%).\nBartomeu, que havia sigut vicepresident des del 2010 i president a partir del 2014 per la dimissió de Sandro Rosell, va resultar d’aquesta manera el tercer president amb més vots absoluts en unes eleccions del Barça. Només en van obtenir un número més alt Rosell (35.021) el 2010 i Laporta (27.138) el 2003.\nPer afavorir la participació dels 109.637 socis convocats, el club va mobilitzar 2.000 persones organitzant el transport amb autocars al Camp Nou. Va programar activitats amb atraccions, visites a l’interior del camp, especialment dedicades als infants, i va oferir la possibilitat de fotografiar-se amb els trofeus. Així mateix, el menjar era gratuït.\nLes eleccions blaugrana, en alerta vermella\nAnoeta com a punt d’inflexió\nRondava la vigília de Reis de l’any 2015 quan el Barça visitava la Reial Societat. Luis Enrique, al càrrec de la banqueta, hi va deixar també Messi, Neymar, Piqué i Alves. La jugada no li hauria pogut sortir pitjor. O millor, en realitat. El Barça perdia la possibilitat de posar-se líder arran d’una punxada del Madrid a València després d’una ratxa de 22 victòries consecutives. Bartomeu llavors va moure fitxa; va destituir Zubizarreta del càrrec com a director esportiu i va posar en entredit la posició de Luis Enrique com a entrenador. A més, va anunciar la convocatòria d’eleccions per a l’estiu. A partir d’aquell moment, costa avall i sense frens. El president va entonar amb la plantilla, i per plantilla es pot destacar la figura de Messi, i aquests van respondre. El Barça acabaria la temporada amb el segon triplet de la història i les eleccions del mes de juny premiarien aquests resultats amb la continuïtat de Bartomeu.


Consulta la Guia Formativa per a persones adultes - Notícies de l'Ajuntament de la Vila de Masquefa\nL’Ajuntament ofereix per al primer trimestre del 2017 cursos formatius per a persones adultes al Centre Tecnològic Comunitari. Consulta aquí la guia formativa amb l’oferta completa de cursos.\nL’Ajuntament de Masquefa manté el seu ferm compromís amb l’impuls de projectes i activitats encaminades a millorar les competències tan personals com professionals dels masquefins. En aquesta línia, el consistori ofereix per al primer trimestre del 2017 una àmplia oferta de cursos formatius dirigits a persones adultes.\nLa Guia Formativa inclou per als mesos de gener, febrer i març del 2017 una variada oferta de cursos en els àmbits de Tecnologies de la Informació i la Comunicació (TIC), ocupació i empresa i que es duran a terme al Centre Tecnològic Comunitari (CTC) de Masquefa. Entre aquesta oferta formativa, a més, s’hi inclouen dues accions que neixen a partir de propostes fetes pels usuaris:\n•\tDos cursos de Linkedin: un, adreçat a trobar feina els dies 13 i 15 de febrer (de 09:15 h. a 12:15 h.); i l’altre, adreçat a emprenedors i empreses per tal de generar més oportunitats de negoci el dia 6 de març (de 09:30 h. a 13:30 h.) Ambdós cursos no tenen cap cost pels assistents.\n•\tExcel avançat: curs de 10 hores adreçat a persones que tinguin un nivell bàsic d’Excel i vulguin aprofundir en el coneixement de fulls de càlcul. Aquesta acció esta prevista pel mes de març i les inscripcions ja estan obertes.\nLa guia formativa es pot consultar en format paper a les dependències municipals i de manera online al web de l’Ajuntament de Masquefa. Per a més informació sobre les inscripcions us podeu adreçar presencialment al CTC (Av. Catalunya, 60) o a través del telèfon 93 772 78 28.\nCategoria: GeneralPer Ajuntament de Masquefa 15/12/2016\nAnteriorPrevious post:Masquefa, amb La Marató de TV3SegüentNext post:Viu el Nadal!


Els clubs de 2a Catalana descontents amb la no represa de la competició - Puntvalles\nDesprés de molt temps d’espera, el cap de setmana del 20-21 de març van arrencar de nou totes les competicions federades de futbol i futbol sala. Setmanes abans ja s’havia donat el vistiplau per la represa d’aquelles competicions que donessin accés a categories estatals (Primera Catalana Masculina, Preferent Femení, Preferent Juvenil Masculí, Divisió d’Honor masculina, Divisió d’Honor femenina i Divisió d’Honor Juvenil masculí). En un primer moment, només estava previst que arranquessin totes aquelles competicions, en les quals estiguessin implicats els majors de 16 anys, però amb la relaxació de les mesures sanitàries i la inclusió de l’esport com activitat esportiva, el PROCICAT va autoritzar la represa de totes les competicions federades en tot el territori català. No obstant això, hi ha una categoria que, tot i el descontentament de la majoria de clubs, no s’ha pogut celebrar, com és la Segona Catalana, ja que no hi havia dates suficients per a la disputa de tots els partits previstos.\nLa Segona Catalana, l’única que no pot iniciar\nAmb la Primera Catalana ja iniciada des de finals del mes de febrer i amb la resta de les competicions que es van iniciar el cap de setmana del 20 i 21 de març, els 46 equips que conformen la 2a Catalana segueixen demanant una resposta urgent per part de la FCF. La primera decisió que vam conèixer respecte a aquesta situació va ser fruit de la reunió que van tenir, el passat 8 de març, els membres de la Junta Directiva de la Federació Catalana de Futbol. En aquesta reunió es va acordar la no celebració de la Segona Catalana per aquesta temporada, ja que el calendari que hi havia per davant, feia inviable la disputa de tots els partits previstos. Prèviament s’havia sentit l’opinió de tots els clubs membres respecte a la situació. D’aquesta manera, vista la impossibilitat de disputar la competició, la Segona Catalana quedarà sense efectes classificatoris, és a dir, no hi haurà ascensos ni descensos per aquest curs.\nNo obstant això, un gran nombre de clubs i jugadors de la categoria ha recalcat la seva voluntat de competir, tot i que descartaven la possible represa de la competició oficial. D’aquesta manera, veient les ganes que hi havia de disputar partits, i tenint en compte que el govern ja ha autoritzat la pràctica esportiva en competicions federades, s’ha plantejat una competició alternativa, d’inscripció voluntària i que no tindrà efectes classificatoris, en el sentit que no hi haurà ni ascensos ni descensos. Tot i això, per donar una certa competitivitat i que els clubs hi vagin cert al·licient per a participar-hi, aquest nou format tindrà unes certes característiques amb un sistema de recompenses en funció de la classificació final. Aquesta competició era una proposta per part de la FCF, la qual havia de ser acceptada per la majoria dels clubs que conformen la Segona Catalana.\nL’estructura d’aquesta competició estava plantejada perquè donés inici el 28 de març amb la disputa de la primera fase, on hi hauria una lligueta de diferents en equips, enquadrats per proximitat geogràfica. Cal recordar que la inscripció seria totalment gratuïta i voluntària, que el preu de l’arbitratge, sense assistents, seria de 138 euros i el preu de l’arbitratge de les semifinals i final, amb assistents, estaria subvencionat. Un cop finalitzada aquesta primera fase, es passaria a celebrar una segona fase, estructurada en eliminatòries fins a poder obtenir un total de 4 semifinalistes. Aquests 4 equips disputarien una semifinal i una final en una mateixa seu, encara per determinar i prevista per la primera quinzena de juny. A més, tots els equips podrien realitzar amistosos des del passat 13 de març i el termini d’inscripció finalitzava el 17 de març. Per incentivar als clubs, la FCF va anunciar una sèrie de premis: quota subvencionada per la pròxima temporada pels 4 semifinalistes; subvenció del 25% dels arbitratges pels semifinalistes; subvenció del 50% dels arbitratges i trofeu pel subcampió; i subvenció del 100% dels arbitratges i trofeu per l’equip campió.\nLa resposta dels clubs de Segona Catalana\nUn cop es va saber la decisió de la FCF de la no disputa del campionat i la proposta d’una competició alternativa, els 46 clubs que conformen la Segona Catalana van enviar un comunicat conjunt per informar del seu parer respecte a la decisió. El comunicat recull un total de 8 punts i recalquen que l’únic que volen és un diàleg amb la FCF. El primer punt recull que els equips estan sorpresos amb la decisió, sabent que la resta de competicions sí que podien reprendre’s, i que creuen que no s’han buscat les vies òptimes per a la represa de la competició. Després recalquen que molts dels equips que havien votat NO a la represa, ho havien fet per motius aliens a l’àmbit esportiu, ja que creien que el calendari proposat era inviable, tenint en compte les restriccions sanitàries. Després, destaquen que els clubs estaven oberts a disputar una competició alternativa, tot i que no entenen que no es puguin garantir els ascensos a la categoria superior. Creuen que l’ascens de fins a 6 equips no afectaria cap format de cap categoria de la temporada següent.\nPer altra banda, els jugadors també manifesten el seu desacord amb la disputa de partits amistosos, només pel sol fet de competir. Molts clubs de 3a i 4a Catalana, en saber la decisió de no disputar la 2a Catalana, han trucat a alguns jugadors perquè s’incorporin a les seves files. També valoren que el preu dels arbitratges seria superior al d’un partit real de competició. A més, el fet de no incloure a àrbitres assistents resta serietat a la competició. Per últim, també demanen una modificació del sistema de substitucions, ja que per culpa de la situació actual, creuen que els 5 canvis actuals es queden curts i demanen afegir-ne dos i respectar els 3 torns per equip i la llibertat dels canvis al descans. Per tancar el comunicat, van afegir la proposta d’una reunió telemàtica per valorar la proposta amb els representants de tots els equips. Tot seguit, un cop la FCF va rebre la carta, va donar resposta a les peticions que contemplaven els clubs. En aquest sentit, tornen a recalcar que no poden fer res per reiniciar la competició segons el Pla de Competició acceptat a principis de temporada i que obren la porta a què el president Joan Soteras rebi de manera presencial i de forma individual a tots aquells clubs que ho necessitin, per tal de mirar d’acabar de resoldre dubtes i atendre les inquietuds que puguin tenir. També informaven que ja hi havia un gran nombre d’equips inscrits a la nova competició.


Elin Nordegren (esposa de Tiger Woods) Viquipèdia, biografia, edat, alçada, pes, marit, valor net, fets\nElin Nordegren és la fenomenal model sueca i més coneguda com l'exdona del golfista professional Tiger Woods. Nordegren també ha treballat com a model i mainadera. També va rebre molta publicitat durant l'escàndol de trampes de Woods el 2010. Va rebre una liquidació estimada de 100.000.000 de dòlars. Sintonitza la biografia i explora més sobre la Viquipèdia d'Elin Nordegren, biografia, edat, alçada, pes, marit, mesures corporals, valor net, família, carrera i molts més fets sobre ella.\nElin Nordegren Alçada i pes\nQuina alçada fa Elin Nordegren? Es troba a una alçada de 5 peus 5 d'alçada o bé 1,65 m o 165 cm. Pesa al voltant de 55 kg o 121 lliures. Les seves mesures corporals són de 34-29-39 polzades. Porta un sostenidor de copa de 33 C. Té els ulls marró fosc i els cabells ros.\nElin Nordegren Biografia, edat i família\nQuants anys té Elin Nordegren? El seu aniversari és l'1 de gener de 1980. Té 40 anys. Té la nacionalitat sueca i pertany a una ètnia mixta. El seu signe de naixement és Capricorn. Va néixer a Estocolm, Suècia. La seva mare es diu Barbro Holmberg, és un polític i el pare es diu Thomas Nordegren, és periodista de ràdio. Ella també té germans. Té un germà gran, Axel, i una germana bessona, Josefin. Pel que fa a l'educació, Nordegren es va graduar al Rollins College de Winter Park, Florida, amb una llicenciatura en psicologia, rebent el premi destacat per a sènior.\nNom real Elin Nordegren\n2. Esposa de Tiger Woods\nAniversari 1 de gener de 1980\nNovio 1. Chris Cline\nMarit/Cònjuge Tiger Woods (divorciat)\nElin Nordegren Marit\nQui és el marit d'Elin Nordegren? Va tenir dos fills anomenats Sam i Charlie amb Tiger Woods abans del seu divorci. A més, Nordegren també va tenir una relació amb el magnat del carbó i filantrop Chris Cline. El juny de 2019, es va anunciar que Nordegren esperava el seu tercer fill, el pare del qual és l'exjugador de la NFL Jordan Cameron. Nordegren va donar a llum un fill l'octubre del 2019.\nLlegeix també: Nicole Brown Simpson (esposa de O. J. Simpson) Wiki, biografia, assassinat, alçada, pes, valor net, marit, fets\nValor net d'Elin Nordegren\nQuin és el valor net d'Elin Nordegren? El seu patrimoni net s'estima en més de 20 milions de dòlars. Ella pertany a una família rica. Amb els 100 milions de dòlars que va rebre del seu divorci de Woods, va comprar una mansió de Florida de 12 milions de dòlars construïda als anys vint.\nFets d'Elin Nordegren\nElin Nordegren va fer molts treballs estranys d'estiu durant els seus primers anys. També va treballar com a caixer en un supermercat per finançar la seva educació.\nL'any 2000, va començar a modelar i va aparèixer a la portada brillant de la revista 'Cafe Sport'.\nPoc després, es va incorporar a una botiga de roba anomenada "Champagne".\nA la botiga, Nordegren va conèixer la dona del golfista Jesper Parnevik i va ser contractada com a mainadera per als fills de la parella.\nTambé ha treballat com a mainadera per al golfista Jesper Parnevik.\nLlegeix també: Ivana Trump (exdona de Donald Trump) Viquipèdia, biografia, edat, alçada, pes, marit, valor net, fets


Certificat d'acord de reducció de capital de SA, retornant aportacions amb immoble. Junta convocada - Reducció de capital - Certificacions DE SOCIETATS ANÒNIMES - Català - Formularios de Derecho de Sociedades - Formularios de Derecho Civil, Mercantil y Registral - Contratos y Formularios - VLEX 851605502\n3.1 Regles generals en cas de devolució d'aportacions\n3.2 La resolució i els drets de preferent adquisició\n3.3 La Reducción amb immobles llogats\n3.5 Regles generals per a certificats de SA convocada\n3.6 Junta general celebrada per videoconferència o conferència telefònica múltiple de SA\nI.- Que en el llibre d'actes de la societat (o de la junta general, si hi ha un llibre especial pel consell d'administració) hi figura la corresponent a la junta general extraordinària, celebrada el dia *, en la qual els assumptes sotmesos a la Junta van ser votats separadament conforme a l'art. 197 bis de la Llei de Societats de Capital i de qué resulta el següent:\n(Exemple: Junta extraordinària: Es convoca els accionistes de la societat * SA a la junta general ordinària a celebrar en el domicili social el dia * a les * hores i en primera convocatòria i, si escau, el següent dia i a la mateixa hora en segona convocatòria. L'ordre del dia és el següent: 1.- Reducció de capital per a retornar aportacions al soci Sr. * amb D.N.I. mitjançant l'adjudicació de la finca de la societat, registral *, i amortitzant accions d'aquest soci. 2.- Modificació de l'art. * dels estatuts. 3. Delegació de facultats. Els socis tenen dret a examinar en el domicili social el text íntegre de la modificació i el seu informe i a demanar el lliurament o enviament gratuït d'aquests documents. Signat *.)\nD.- Van actuar com a president i secretari, respectivament, el Sr. * i el Sr. *, elegits per unanimitat entre tots els socis (Ha d'actuar com a president el previst als estatuts; a manca de previsió, ha de presidir la junta el president del consell d'administració i, si no n'hi ha, l'accionista elegit, en cada cas, pels socis assistents a la reunió i és assistit per un secretari que ho serà el que prevegin els estatuts i, si no n'hi ha, el nomenat pels accionistes).\nF.- L'ordre del dia va ser el que consta en el text de la convocatòria, i no s'ha demanat, d'acord amb l'art. 172 de la LSC, cap complement a aquesta.\nG.- L'administració presenta l'oportú informe justificatiu de l'operació i proposa a la Junta l'aprovació d'una reducció de capital, retornant aportacions del soci Sr. *, amb DNI * mitjançant l'adjudicació d'un immoble de la societat, amortitzant accions d'aquest soci i acordant la pertinent modificació dels Estatuts.\nH.- L'Acta va ser signada per tots els assistents i, per tant, també pel president i el secretari de la Junta i aprovada a continuació de la seva celebració, complint-se tots els requisits dels articles 97 i 98 del Reglament del Registre Mercantil.\nPRIMER.- S’acorda reduir el capital social de la societat * S. A. en la quantia de * EUROS.\nAquesta reducció de capital té per finalitat la restitució d'aportacions al soci Sr. * amb D.N.I. * per un import total de * Euros, a raó de * euros de valor real de cada acció, la qual cosa dóna lloc al fet que s'amortitzin * accions, números * a *, tots dos inclusivament.\nLa modalitat de reducció és, per tant, la d'amortitzar les accions abans expressades, les quals queden anul·lades.\nSEGON.- S'acorda transmetre en escriptura pública al soci Sr. *, el lliure i ple domini de la següent finca de la societat: (dades de la finca, especialment s'indicarà el número de finca registral).\nTERCER.- L'execució de la reducció de capital es duu a terme amortitzant les accions números * a *, tots dos inclusivament, les quals queden anul·lades i es reenumeren les restants, de manera que en endavant el total d'accions que queden són adjudicades als socis en la forma següent: Sr *, major d'edat, *, veí de *, amb domicili en * i DNI/NIF *, queda titular ara de les accions números * a *, tots dos inclusivament; Sr. .... ídem.).\nQUART.- A conseqüència de la reducció de capital es modifica l'article * dels Estatuts socials que, d'ara endavant, tindrà la següent redacció:\n«ARTICLE *.- CAPITAL SOCIAL.- El capital social es fixa en la suma de * euros representat i dividit en * accions, ordinàries, nomi-natives, de sèrie única, d'un valor nominal de * euros cadascuna.\nLes accions estaran representades per títols numerats de l'u (1) al * (*), i podran ser individuals o múltiples. El títol de cada acció contindrà necessàriament els esments mínims assenyalats per la Llei (si escau) i, especialment, les limitacions que en relació a la seva transmissió consten en els estatuts socials.\nCINQUÈ.- El president adverteix a tots els socis que, d'acord amb l'art. 334 de la Llei de Societats de Capital, els creditors disposen del termini d'un mes des de l'últim anunci de l'acord de reducció del capital, per a formular oposició i, en cas d'exercici del dret d'oposició, la reducció del capital social no podrà emportar-se a efecte fins a garantir degudament els seus crèdits o prestar la fiança a què es refereix l'actual art. 337 de la Llei de Societats de Capital.\nComentari Regles generals en cas de devolució d'aportacions\nLes possibilitats són diverses. Entre elles, reduir capital per retornar aportacions amb amortització d'accions, o com diu la Resolució de la DGRN d'11 de maig de 2017 [j 1] la reducció del capital social mitjançant l'amortització d'accions adquirides per la mateixa societat que pot discórrer per dues vies diferents: una, partint de l'acord de reducció i, una vegada adoptat, i en execució d'aquest, procedint a l'adquisició de les accions que s'han d'amortitzar; l'altra, seguint...


Josep Manual Sánchez Ramos: 'La vida és això: ser solidaris i buscar sensacions i moments positius'\nEl pròxim 3 de març se celebrarà el carnestoltes a Siurana D'Empordà\nSota el títol No hay penas con rumba, el passat 20 de juliol, unes 1500 persones van retre homenatge a Piti, l’exferrer de Llançà, que va perdre la vida a principis d’any, a causa de la leucèmia.\nTots els fons recaptats, més de 12.000 euros, aniran directament a la Fundació Josep Carreras, tal com ens explica Josep Manuel Sánchez Ramos, fill de Piti i principal organitzador de l’esdeveniment.\n- Com va anar la jornada? Va ser tal com tu i la família us esperàveu?\nPersonalment, l’èxit de la jornada era quelcom que ja ens esperàvem bastant, bàsicament perquè el meu pare era una persona molt coneguda i estimada a la vila. I amb els preparatius ja es veia molta implicació per part de veïns i amics. Tot i això, veure la bonica zona de la Pineda amb unes 1.500 persones concentrades és evident que no deixa d’impressionar-te i et fa sentir una emoció molt, molt gran. I sobretot cal destacar els 12.338 euros recaptats, una xifra rècord que no s’acostuma a recaptar en actes celebrats en municipis com Llançà. Pel que fa a les actuacions, les nenes (d’Isabel Ramos) van estar excel·lents com sempre, amb la seva mostra de dansa espanyola; les havaneres (Nits de Taballera), molt emotives, sobretot perquè alguns membres que feia més de 10 anys que no cantaven van afegir-se al grup damunt l’escenari; i el grup de versions sevillà (Vamono con arte) va ser la traca final.\n- Explica’ns una mica l’objectiu de l’esdeveniment:\nMés que dur a terme un homenatge al meu pare, que també, el que es pretenia era donar un cop de mà a la societat i, en concret, a l’Institut d’Investigació Contra la Leucèmia Josep Carreras, que necessita diners i donants de medul·la, plaquetes i sang. Per tant, haver fet una cosa emotiva i amb bona resposta, tot havent recaptat aquests més de 12.000 euros, és molt gran. El dimecres 7 d’agost farem l’entrega del xec a la Fundació, amb la totalitat dels diners acumulats, així que vull donar les gràcies a totes les persones i negocis que, tant el mateix dia com els dies després de l’acte, han col·laborat amb la causa.\n- Confies que el No hay penas con rumba tingui continuïtat?\nEfectivament, aquesta és la intenció. Per això aquest títol, en comptes de, per exemple, 1r Homenatge a Piti. Espero, doncs, que l’esdeveniment tingui la continuïtat que la societat es mereix, ja que malauradament hi ha gent molt jove que necessita batallar amb la leucèmia. I, al final, la vida és això: ser solidaris i buscar sensacions i moments positius.


0001.-Lectura i aprovació, si és el cas, de l'Acta de la sessió que va tindre lloc el dia 19 de setembre de 2014.\n0002.-GABINET D'ALCALDIA.- Proposa concedir una subvenció a favor de la Federació d'Associacions de Veïns de València.\n0003.-ASSESSORIA JURÍDICA MUNICIPAL.- Dóna compte de la Sentència, dictada pel Jutjat de la Jurisdicció Contenciosa Administrativa núm. 9, desestimatòria del Recurs PO núm. 128/12, interposat contra desestimació de la petició d'anul·lació de l'orde de suspensió del procediment de legalització d'unes obres.\nExpediente .- E-00501-2012-000388-00 - Quedar assabentat\n0004.-ASSESSORIA JURÍDICA MUNICIPAL.- Dóna compte de la Sentència, dictada pel Jutjat de la Jurisdicció Contenciosa Administrativa núm. 9, desestimatòria del Recurs PO núm. 237/12, sobre obres de reparació.\nExpediente .- E-00501-2012-000261-00 - Quedar assabentat\n0005.-ASSESSORIA JURÍDICA MUNICIPAL.- Dóna compte de la Sentència, dictada pel Jutjat de la Jurisdicció Contenciosa Administrativa núm. 2, desestimatòria del Recurs PA núm. 494/13, en matèria de responsabilitat patrimonial.\nExpediente .- E-00501-2014-000006-00 - Quedar assabentat\n0006.-ASSESSORIA JURÍDICA MUNICIPAL.- Dóna compte del Decret, dictat pel Jutjat de la Jurisdicció Contenciosa Administrativa núm. 10, que declara acabat el Recurs PA núm. 326/13, interposat contra denegació d'abonament de la part proporcional de la paga extraordinària.\nExpediente .- E-00501-2013-000364-00 - Quedar assabentat\n0007.-ASSESSORIA JURÍDICA MUNICIPAL.- Proposa consentir i complir la Sentència del Jutjat de la Jurisdicció Contenciosa Administrativa núm. 6, estimatòria del Recurs PA núm. 261/13, interposat contra imposició de sanció per infracció de la Llei sobre Protecció d'Animals de Companyia.\nExpediente .- E-00501-2013-000263-00 - Aprovat\n0008.-SERVICI DE PERSONAL.- Proposa l'adscripció en el lloc de treball referència núm. 3014.\nExpediente .- E-01101-2014-000556-00 - Aprovat\n0009.-SERVICI DE PERSONAL.- Proposa l'adscripció temporal en el Servici d'Ocupació del Domini Públic Municipal.\nExpediente .- E-01101-2014-001189-00 - Aprovat\n0010.-SERVICI DE PATRIMONI.- Proposa deixar sense efecte la cessió a precari del local municipal situat al carrer de Jerónimo Luzzatti.\nExpediente .- E-05304-2011-000029-00 - Aprovat\n0011.-SERVICI DE PATRIMONI.- Proposa adscriure a la Delegació d'Esports i Joventut uns locals municipals situats als carrers d'Eduard Soler i Pérez i del Marqués de Sant Joan.\nExpediente .- E-05304-2014-000125-00 - Aprovat\n0012.-OFICINA DE RESPONSABILITAT PATRIMONIAL.- Proposa desestimar la reclamació de responsabilitat patrimonial presentada amb el número de registre 00110 2013 129513.\nExpediente .- E-01305-2013-000479-00 - Aprovat\n0013.-SERVICI CENTRAL DEL PROCEDIMENT SANCIONADOR.- Proposa no admetre, per extemporani, el recurs de reposició interposat contra la Resolució sancionadora núm. 74-W, de 14 de gener de 2014.\nExpediente .- E-01306-2013-004830-00 - Aprovat\n0014.-SERVICI CENTRAL DEL PROCEDIMENT SANCIONADOR.- Proposa desestimar el recurs de reposició interposat contra la Resolució sancionadora núm. 3070-W, de 17 de juny de 2014.\nExpediente .- E-01306-2014-002040-00 - Aprovat\n0015.-SERVICI DE CIRCULACIÓ, TRANSPORTS I INFRAESTRUCTURES.- Proposa ratificar l'acord de la Junta de Govern Local de 28 de juny de 2013, per a comptabilitzar en l'exercici 2014 la relació de baixes núm. 2013/446.\nExpediente .- E-01801-2010-004455-00 - Aprovat\n0016.-SERVICI DE BENESTAR SOCIAL I INTEGRACIÓ.- Proposa desestimar les pretensions formulades en el recurs de reposició interposat contra la Resolució núm. 483-C, de 29 de maig de 2014, per la qual es cancel·la una targeta d’estacionament per a vehicles que transporten persones amb mobilitat reduïda.\nExpediente .- E-02201-2014-003006-00 - Aprovat\n0017.-SERVICI DE BENESTAR SOCIAL I INTEGRACIÓ.- Proposa desestimar les pretensions formulades en el recurs de reposició interposat contra la Resolució núm. 698-C, de 29 de juliol de 2014, per la qual es cancel·la una targeta d’estacionament per a vehicles que transporten persones amb mobilitat reduïda.\nExpediente .- E-02201-2014-002862-00 - Aprovat\n0018.-SERVICI DE BENESTAR SOCIAL I INTEGRACIÓ.- Proposa aprovar la segona revisió de preus del contracte per a la prestació del servici especialitzat d’atenció a la família i infància (SEAFI).\n0019.-SERVICI DE BENESTAR SOCIAL I INTEGRACIÓ.- Proposa la resolució de la convocatòria de les ajudes de servicis socials per a sufragar gastos de menjador en el curs 2014/2015.\nExpediente .- E-02201-2014-004241-00 - Aprovat\n0020.-SERVICI DE LLICÈNCIES URBANÍSTIQUES D’OBRES D’EDIFICACIÓ.- Proposa estimar el recurs de reposició interposat contra la Resolució núm. 400-I, de 4 d’abril de 2014, sobre construcció d'un edifici de nova planta d'ús dotacional educatiu.\nExpediente .- E-03501-2013-000079-00 - Aprovat\n0021.-SERVICI D'ASSESSORAMENT URBANÍSTIC I PROGRAMACIÓ.- Proposa aprovar el conveni per a la cessió anticipada de terrenys dotacionals amb reserva d'aprofitament.\nExpediente .- E-03A01-2014-000009-00 - Aprovat\n0022.-MOCIÓ conjunta dels regidors delegats de Circulació i Transports i de Policia Local.- Proposen encomanar d'ara en avant al Servici de Policia Local el desenvolupament de les gestions i actuacions administratives que siguen necessàries derivades del contracte per a la gestió del servici públic de retirada de vehicles de la via pública en el terme de la ciutat de València, que deixaran d'estar atribuïdes al Servici de Circulació, Transports i Infraestructures.\nExpediente .- E-01801-2012-002191-00 - Aprovat\n0023(E).-SERVICI D'INNOVACIÓ I PROJECTES EMPRENEDORS.- Proposa aprovar les bases reguladores per a la participació en l'Itinerari Consolidació d'Startups'.\n0024(E).-SERVICI D'INNOVACIÓ I PROJECTES EMPRENEDORS.- Proposa aprovar les bases que han de regir la convocatòria de la novena edició dels premis València Emprén 2014.\n0025(E).-SERVICI D'INNOVACIÓ I PROJECTES EMPRENEDORS.- Proposa iniciar procediment de reintegrament parcial d’una quantitat percebuda en concepte d’ajuda municipal a les iniciatives empresarials 2013 ‘Tram variable’.\nExpediente .- E-00202-2013-000289-00 - Aprovat\n0026(E).-SERVICI D'INNOVACIÓ I PROJECTES EMPRENEDORS.- Proposa iniciar procediment de reintegrament parcial d’una quantitat percebuda en concepte d’ajuda municipal a les iniciatives empresarials 2013 ‘Tram fix’.\nExpediente .- E-00202-2013-000296-00 - Aprovat\n0027(E).-SERVICI D'INNOVACIÓ I PROJECTES EMPRENEDORS.- Proposa iniciar procediment de reintegrament parcial d’una quantitat percebuda en concepte d’ajuda municipal a les iniciatives empresarials 2013 ‘Tram variable’.\nExpediente .- E-00202-2013-000460-00 - Aprovat\n0028(E).-SERVICI D'INNOVACIÓ I PROJECTES EMPRENEDORS.- Proposa iniciar procediment de reintegrament parcial d’una quantitat percebuda en concepte d’ajuda municipal a les iniciatives empresarials 2013 ‘Tram fix’.\nExpediente .- E-00202-2013-000262-00 - Aprovat\n0029(E).-SERVICI DE PERSONAL.- Dóna compte de la constitució de la secció sindical del sindicat de caps de la Policia Local de la Comunitat Valenciana en l'Ajuntament de València.\nExpediente .- E-01001-2014-000236-00 - Quedar assabentat\n0030(E).-SERVICI DE PERSONAL.- Proposa la contractació del personal destinat a l'ampliació del pla d'ocupació ‘Treball Ciutat de València 2014’.\n0031(E).-SERVICI DE JOVENTUT.- Proposa aprovar un reconeixement d’obligació a favor d’Eurest Colectividades, SL.\nExpediente .- E-01902-2014-000250-00 - Aprovat\n0032(E).-SERVICI DE JOVENTUT.- Proposa aprovar el conveni de col·laboració a subscriure amb l’ONG Jarit Associació Civil 2014.\nExpediente .- E-01902-2014-000168-00 - Aprovat\n0033(E).-SERVICI D'EDUCACIÓ.- Proposa aprovar la justificació presentada per la Universitat Politècnica de València corresponent a la subvenció concedida per a l'estudi de l'emprenedoria juvenil en l'ecosistema universitari de la ciutat de València.\nExpediente .- E-02101-2013-001852-00 - Aprovat\n0034(E).-SERVICI DE BENESTAR SOCIAL I INTEGRACIÓ.- Proposa aprovar el conveni de col·laboració a subscriure amb l'Associació de Venedors del Mercat Central de València per a la inserció de persones que provenen del programa ‘València Inserix’.\nExpediente .- E-02201-2014-007722-00 - Aprovat\n0035(E).-SERVICI DE PEDANIES.- Proposa acceptar la subvenció concedida per la Diputació Provincial destinada al Pla de Nuclis 2014-2015 i aprovar la corresponent modificació de crèdits.\nExpediente .- E-02310-2014-000004-00 - Aprovat\n0036(E).-SERVICI DE PLATGES.- Proposa reconéixer les obligacions de pagament a favor de Semac i Kaldevi per diversos subministraments.\nExpediente .- E-02410-2014-000082-00 - Aprovat\n0037(E).-SERVICI DE CONTRACTACIÓ.- Proposa la resolució del contracte de gestió del ‘Teatre el Musical’.\nExpediente .- E-04101-2014-000044-00 - Aprovat\n0038(E).-ALCALDIA.- Dóna compte de les seues Resolucions núm. Z-934 i núm. Z-935, de 3 d’octubre de 2014, de designació dels portadors de la Reial Senyera i dels quatre cordons, per a la celebració de la festivitat del Dia Nou d'Octubre.\nExpediente .- E-00400-2014-000007-00 - Quedar assabentat


ERC i Poble Actiu consideren “desproporcionat” que en aquest nou mandat el govern municipal hagi augmentat en 126.384€ els sous del govern i dels càrrecs de confiança respecte el mandat anterior. Amb aquestes noves retribucions, 5 regidors de l’ajuntament percebran cadascun d’ells 52.000€ a l’any i també els 3 càrrecs de confiança, més les indemnitzacions dels regidors de govern, un total que ascendirà a més de dos milions d’euros, concretament 2.196.272€ en aquest mandat. Aquesta retribució representa un augment de 126.384€ en sous i càrrecs de confiança respecte el mandat anterior”.\nEls grups municipals d’ERC Igualada i Poble Actiu consideren que “nosaltres només hem posat una línia vermella: que en cap cas els sous i càrrecs de confiança costin un euro més als contribuents respecte el mandat anterior” i afegeixen que “hem de recordar que Igualada és la ciutat mitjana amb els impostos més alts de Catalunya, i per tant l’esforç fiscal que fan els veïns i veïnes de la ciutat és molt gran”. És per aquest motiu que les dues forces d’esquerres consideren que “és necessari rebaixar la despesa en sou i a la vegada aconseguir un repartiment més equitatiu entre les forces del consistori, ja que que no existeixen majories absolutes i la tasca de l’oposició serà molt important durant aquest mandat”. Des d’Esquerra i Poble Actiu asseguren que “el que nosaltres hem proposat al ple municipal és una reducció en sous i càrrecs de confiança de 30.000€ per a que ni un euro més dels contribuents es destini a pagar càrrecs polítics” i considerem difícil d’entendre que Igualada Som-hi, integrada per PSC, Comuns i Igualada Oberta, s’abstingués en les votacions de l’esmena que proposava augmentar els sous al govern i als càrrecs de confiança del govern.